פרנץ בורגיה קרי

**פרנץ בורגיה קרי** (בהונגרית: **Kéri Borgia Ferenc**, בסלובקית: **František Borgia Kéri**, 10 באוקטובר 1702 אולי בקנזלה, בימינו במחוז בורשוד-אבאוי-זמפלן בהונגריה – 1 בדצמבר 1768 בנאג'סומבט, או טרנבה, בשטח סלובקיה של היום, אז ממלכת הונגריה) היה ישועי הונגרי, שפעל בעיקר בשטחי סלובקיה של ימינו, ונודע כאסטרונום, פיזיקאי והיסטוריון, היה פרופסור באוניברסיטאות בקושיצה ובטרנבה, רקטור של אוניברסיטת טרנבה. הוא כתב בשפה הלטינית. תרם להקמת המצפה הכוכבים בטרנבה ולפיתוחו.

## ביוגרפיה
בן למשפחת אצילים מצפון הונגריה, פרנץ בורגיה קרי התחיל את חניכותו במסדר הישועי בטרנצ'ין ב-21 באוקטובר 1719. בשנים 1725-1723 למד פילוסופיה באוניברסיטת גראץ ובשנים 1733-1730 תאולוגיה באוניברסיטת טרנבה (נאג'סומבט). ב-2 בפברואר 1737 הוסמך סופית ככומר. לימד בהתחלה לימד יוונית בבית ספר בסקאליצה (סאקולצה) אחר כך היה מורה לפילוסופיה, ומאוחר יותר לפולמיקה, מוסר, משפט קאנוני ודוגמטיקה בבית ספר בטרנבה. השתלם ועבר שלבים נוספים בהתחנכות הכנסייתית בווינה ובודה. לימד באוניביטאות באולומוץ וטרנבה. כיהן פעמיים כרקטור אוניברסיטת טרנבה בשנים 1756-1752 - ו-1763-1759. בשנים 1759-1756 היה רקטור אוניברסיטת קושיצה (קאשה). בשנים 1768-1764 כיהן כ"פרקפט" הסמינר הישועי טרנבה.

בשנות ה-30 של המאה 18 היה מעורב קרי בהקמת מצפה הכוכבים של אוניברסיטת טרנבה. קדמו לו בתחום קידום תחום האסטרונומיה בטרנבה המדענים יאן מיש ומרטין סנטיוואני.

בשנים 1755-1752 יחד עם פרנץ וייס ומקסימיליאן הל הקים את מצפה הכוכבים בטרנבה שהיה מצפה הכוכבים הראשון בממלכת הונגריה צייד אותו עם כלים, לרבות טלסקופים שבנה בעצמו. בעת עבודתו נכווה פעם בצורה חמורה באצבעותיו בארסן בוער. הטלסקופים שלו זכו להערכה מעבר לגבולות הונגריה, כולל מצד האסטרונום הצרפתי ז'אק קאסיני שביקר במצפה שלו בטרנבה. באוניברסיטה חינך בורגיה קרי דור של פיזיקאים סלובקים והונגרים, עמם נמנו אנדריי יאסלינסקי, אנטון רוויצקי, יאן איוואנצ'יץ', אנדריי אדאני. המצפה באוניברסיטת טרנבה פעל עד שנת 1785.

בתחום ההיסטוריה התעניין קרי בעיקר בחקר ההיסטוריה של האימפריה הביזנטית והאימפריה העות'מאנית.ב-1739 הוציא קרי לאור קטעים מכתביו של הקיסר הביזנטי קונסטנטינוס השביעי פורפירוגנטוס, המהווים עדות חשובה על ההיסטוריה המוקדמת של ההונגרים.

פרנץ בורגיה קרי כתב ספרים בתחום הפילוסופיה, הפיזיקה והאסטרונומיה. ניסה בכמה מספריו לתאם את הפיזיקה של רנה דקארט עם הדינמיקה של אייזק ניוטון. מבחינה פילוסופית היה יותר קרוב לרעיונות דקארט. ההיכרות עם הגותם של דקארט וניוטון עזרה לו להתעלות מעל הפירושים הסכולסטיים הנהוגים במוסדות החינוך הקתוליים. בשנות ה-1760 קלט את תרומותיו של ניוטון לדנימיקה ואת יישומיהן במכניקת גופי השמיים.

## ספריו
*
:בתחום התאולוגיה
*1730 - *Panegyricus S. Ignatii
*1731 - *Immaculate Deiparae Conceptio oppugnata*
*1744 - *Epistolae S. Augustini ad S. Hieronymum et hujus Responsoriae cum longa Introductione*
:בתחום האסטרונומיה והפיזיקה
*1733 - *Tabulae Triplices ad horology omnis generis construenda et solis motu coequanda* (pravděpodobné autorství)
*1736 - *Dissertatio Astronomica de cometa viso 1729 et 1730* (nezachovala dílo)
*1752 - *Dissertatio Physica de corpore Generatol deque opposito eidem vacuo*
*1753 - *Dissertatio Physica de motu corporum*
*1754 - *Dissertatio Physica de Cause motuum in corporibus*
**1756- Dissertatio de luce eiusque proprietatibus * -
:בתחום ההיסטוריה
*1738 - 1742 - *Epitome historiae Byzantinae seu Imperatorum Orientis e compluribus graeca praesertim concinna a Constantino M. ad Constantinum ultimum et expugnatam per Turcas Constantinopolim*
*1749 - *Epitome historiae Byzantinae Continuatio, seu Imperatores Ottomanici a Capt Constantinopoli cum Epitome Principum Turcarum*
*</div>

==לקריאה נוספת==
<div class="mw-content-ltr">
* art.Francesco Borgia Keri aut.Weiss in *Biografia universale antica e moderna ossia Storia per alfabeto'' vol.XXX Ed. Giov.Battista Missiaglia, Venezia 1826 p. 98
*   Györffy György. A magyar törzsnevek és törzsi helynevek., Honfoglalás és nyelvészet. Balassi Kiadó Budapest 1997. 


## קישורים חיצוניים
* באתר של האקדמיה הסלובקית - מתמטיקאים סלובקים
* ערך מאת לאיוש בארטה -לוח השנה על מדענים - באתר של האקדמיה למדעים ההונגרית 2015
: Lajos Bartha - Ferenc Borgia Kéri ב- História - Tudósnaptár 2015
* באנציקלופדיה טרקאני באיטלקית
* היסטוריה ביזנטינית מאת פרנץ בורגיה קרי - באוסף הספרייה הממלכתית הבווארית און ליין
* הקיסרים העות'מאנים- מאת פרנץ בורגיה קרי באוסף הספרייה הממלכתית הבוואית און ליין
* ויקיטקסט - Kéri, Franz Borgia בלקסיקון ביוגרפיה של האימפריה האוסטרית

## הערות שוליים

קטגוריה:מתמטיקאים הונגרים
קטגוריה:פיזיקאים הונגרים
קטגוריה:ישועים
קטגוריה:היסטוריונים הונגרים
קטגוריה:כמרים סלובקים
קטגוריה:כמרים הונגרים
קטגוריה:אסטרונומים הונגרים
קטגוריה:ילידי 1702
קטגוריה:נפטרים ב-1768